paragraph_text: Paraty je općina i povijesni grad na južnoj obali Brazila, u državi Rio de Janeiro, oko 258 km jugozapadno od glavnog grada države, Ria de Janeira i 330 km sjevernije od São Paula. Grad je smješten uz ocean, na bujnom obalnom području Costa Verde („Zelena obala”) između dvije rijeke i gotovo na razini mora. Oblikovan je uzimajući u obzir tok plime i kao rezultat toga mnoge su ulice periodično poplavljene tijekom plime. Paraty je 1930. god. bio glavni grad Brazila, a danas je središte općine s površinom od 930,7 četvornih kilometara i 39.395 stanovnika, što ga stavlja na 43. mjesto među općinama države Rio po broju stanovnika. mini|lijevo|<center>Ulica u povijesnom središtu Paratyja s Crkvom sv. Rite (izg. 1722.) tijekom plime. Budući kako je lijep primjer očuvane baštine kolonijalne barokne arhitekture, Paraty je, zajedno s obližnjim otokom Ilha Grande, upisan na UNESCO-ov popis mjesta svjetske baštine u Americi 2019. godine kao „jedan od najbolje očuvanih obalnih gradova u Brazilu s četiri zaštićena prirodna područja brazilske Atlantske šume”.Five sites inscribed on UNESCO’s World Heritage List Preuzeto 21. kolovoza 2019. To je prvo miješano mjesto svjetske baštine (kulturna i prirodna baština) u Brazilu. mini|lijevo|<center>Opći pogled na grad.